ming030890/wiki-yue-high-quality huggingface dataset:
多士

多士（英文：toast），又叫烘麪飽，係用多士爐烘過嘅方包，響未有多士爐之前，用火烘亦得。個面有少少燶，外面脆裏面軟。
歐陸式早餐一定有，香港茶餐廳都係例牌。
多士嘅原料係方包，放響多士爐烤到香口，拎出嚟之後喺方包的一邊搽上奶油、牛油、花生醬，果醬等配料就得。啱啱烘起嘅多士會較為鬆軟好食，凍咗擺耐咗會變硬，風味同口感都會差好多。
有時因為個人嘅喜好有唔同食法，例如將兩塊多士夾起嚟食，甚至會將多士拎嚟炸，變成西多士。
多士爐

多士爐係一部用嚟烘多士嘅電器。一部現代典型兩塊式多士嘅多士爐用600至1200瓦特，1至3分鐘就烘到多士出嚟。

入面構造
入面有發熱絲，電經過高電阻嘅發熱絲而令發熱絲㷫烚烚，烘麵包，重有機械計時器，手動或者自動將烘好嘅麵包彈出。
多啦A夢：大雄與風之使者

呢篇多啦A夢：大雄與風之使者係關於多啦A夢嘅楔位文章，重未寫完嘅。麻煩你幫手充實佢。
多啦A夢：新·大雄的大魔境 ~柏高與5人之探險隊~

呢篇多啦A夢：新·大雄的大魔境 ~柏高與5人之探險隊~係關於多啦A夢嘅楔位文章，重未寫完嘅。麻煩你幫手充實佢。
多啦A夢：新·大雄的宇宙開拓史

呢篇多啦A夢：新·大雄的宇宙開拓史係關於多啦A夢嘅楔位文章，重未寫完嘅。麻煩你幫手充實佢。
天鶴座

天鶴座（Grus）係家下八十八西洋星座之一。佢響天球南部，佔天球面積366平方度。地球北半球來講，天鶴座係秋天嘅星座，即係秋夜會見到。肉眼可以睇到嘅星，約莫30粒到。有一到四等星9粒，即係有2等星2粒、3等星1粒、4等星6粒。
天鷹座

天鷹座（Aquila）係家下八十八西洋星座之一。佢響天球赤道一帶，佔天球面積652平方度。地球北半球來講，天鷹座係夏天嘅星座，即係夏夜會見到。肉眼可以睇到嘅星，約莫70粒到。有一到四等星11粒，即係有1等星1粒、3等星4粒、4等星6粒。

史
天鷹座係古希臘托勒密所編嘅托勒密48星座之一。
天王星

天王星係距離太陽第七遠嘅行星。佢個名來自拉丁文Uranus（萬國音標：/jəˈreɪnəs/ or /ˈjurənəs/）。佢屬於木星型行星，直徑來講排第三，而質量來講排第四，佢嘅自轉軸可以話係瞓響軌道平面上，傾斜嘅角度高達97.77°，目前佢有27粒衛星。
天王星每84.323326 年（30,799.095 日）公轉1次。大氣層有揮發性物質，主要有水、阿摩尼亞同埋甲烷；而核心主要係岩石同埋冰。
天王星自轉軸，傾斜近直角。大抵日照方，祇得跟公轉而變。公轉周期八十四年中，四十二年為日頭，四十二年為夜晚。南半球同北半球，春分秋分時交換日夜。直角尚餘七度幾，近赤道窄地方，先有自轉帶來嘅日夜。

衛星
内文：天王星嘅衛星
天王星總共有27個衛星，由內到外排列分別係天衛六（Cordelia）、天衛七（Ophelia）、天衛八（Bianca）、天衛九（Cressida）、天衛十（Desdemona）、天衛十一（Juliet）、天衛十二（Portia）、天衛十三（Rosalind）、天衛二十七（Cupid）、天衛十四（Belinda）、天衛二十五（Perdita）、天衛十五（Puck）、天衛二十六（Mab）、天衛五（Miranda）、天衛一（Ariel）、天衛二（Umbriel）、天衛三（Titania）、天衛四（Oberon）、天衛二十二（Francisco）、天衛十六（Caliban）、天衛二十（Stephano）、天衛二十一（Trinculo）、天衛十七（Sycorax）、天衛二十三（Margaret）、天衛十八（Prospero）、天衛十九（Setebos）同天衛二十四（Ferdinand）。呢啲衛星嘅英文名都係嚟自莎士比亞同Alexander Pope嘅歌劇。
天王星嘅衛星可以分為3大類：
天衛五、天衛一、天衛二、天衛三同天衛四嘅體積比較
主群衛星：包括天衛五、天衛一、天衛二、天衛三同天衛四，佢哋係最大嘅5粒衛星。
內圈衛星：喺天衛五軌道裏面嘅13粒衛星（天衛六、天衛七、天衛八、天衛九、天衛十、天衛十一、天衛十二、天衛十三、天衛二十七、天衛十四、天衛二十五、天衛十五同天衛二十六），同光環有非常密切嘅關係。
不規則衞星：喺天衛四軌道外面嘅9粒衛星（天衛二十二、天衛十六、天衛二十、天衛二十一、天衛十七、天衛二十三、天衛十八、天衛十九同天衛二十四），可能係天王星形成之後冇耐所捕獲嘅天體。

光環
天王星光環
天王星總共有13個光環，不過就比土星嘅光環暗淡好多，直至1977年，天王星喺恆星SAO 158687前面經過，粒恆星喺天王星經過前後都有變暗咗，咁佢嘅光環先至俾人發現。至於光環嘅數目要到1986年，航行者二號飛近去先至睇到。喺2005年，哈勃太空望遠鏡再搵到多2個光環。由內到外排列，天王星嘅光環分別係ζ（1986U2R）、6、5、4、α、β、η、γ、δ、λ（1986 U1R）、ε、ν（R/2003 U 2）同μ（R/2003 U 1）。

發現
雖然天王星嘅亮度係肉眼可見，但始終比較暗同行得慢，長期被當做恆星，直到1781年3月13號，英國天文學家赫歇爾經望遠鏡觀測，宣佈確認呢粒星係行星。而呢粒星喺西方文化入面用咗希臘神話嘅神烏拉諾斯個名，亦係唯一無用羅馬神話嘅神命名嘅太陽系行星。

探測
喺1986年，NASA嘅航行者2號（Voyager 2）去到天王星，並且喺1月24號最接近佢，當時距離只有81,500公里，之後就繼續前往海王星。旅行者2號研究咗天王星大氣層嘅結構同化學組成，發現咗10粒新衛星，仲研究咗天王星因為自轉軸傾斜97.77°所造成嘅獨特氣候，又觀察咗佢嘅環系統：佢研究咗當時已知嘅九圈光環，亦都發現咗兩道新嘅光環。佢又發現咗天王星上面嘅磁場，並發現因為自轉軸極度傾斜導致佢有特別嘅磁場結構。
天球坐標系統

天球坐標系統（英文：Astronomical coordinate systems）係天文學入面用嚟描繪天體喺天球上高嘅位置嘅坐標系統。
天球

天球（粵拼：tin1 kau4，英文：Celestial sphere）係喺天文學上面諗出嚟嘅一個同地球同圓心，有相同嘅自轉軸，半徑無限大嘅波。
天球儀

一隻帶發條嘅天球儀，製於1579年維也納，鋼製鍍黃銅兼部分鍍銀，總尺寸27.3×20.3×19.1cm，球直徑14 cm。藏於紐約大都會藝術博物館。
天球儀係一種將天球縮細比例畫喺實物球上邊嘅天文儀器。戥二維星圖唔同，佢可以保證天球上各種天體同埋天體組合（譬如星座）嘅投影唔會因二次投影而產生變形，同埋保持啲恆星投影之間嘅角距（Vinkelavstånd）、體現出啲恆星嘅唔同亮度等級，好方便啲人進行天文學觀察同埋研究、航海抑或占星。但係，一般嚟講佢上邊啲圖都係天球嘅鏡像投影，因為衹能從外部睇個天球儀、而咪似睇星空噉由內部望。不過都有天球儀係鏤空或者透明嘅，噉樣就可以從對面穿過球內部嚟望、嚟模擬從地球望個天空嘅效果。
天王寺站

天王寺站（日文：天王寺駅〔天王寺驛〕／天王寺えき Tennōji eki */?）係西日本旅客鐵道（JR西日本）、近畿日本鐵道同大阪地鐵嘅其中一個鐵路車站。
天球赤道

赤道，天球上分隔南北各一半嘅綫，圍成一圈，實情係地球赤道投射上天球。由於同地球赤道有所分別，亦有人叫天球赤道。實情古時假定地平為多，天上面嘅赤道，早發現過地球上嘅赤道，倒轉頭地球赤道，借用咗天球赤道而名。地球赤道係基於地球自轉地軸而言，地軸傾斜，同黃道平道成夾角，有西洋二十三度四四，天上赤道同黃道亦有依個夾角。赤道同黃道相交之處，叫春分同秋分。
天球為假想嘅球體。赤道為天球至大圓，平行於赤道，就叫赤緯。垂直於赤道，就叫赤經。
赤道為基準嘅坐標，叫赤道坐標系統。西洋以赤道到天南北極，各有九十度，而赤道為定為〇度。而赤經以春分，黃道赤道相交處為〇，以時角計算。
而唐人傳統，赤經則將分為三百六十五度又四分度之一，但一般以二十八宿距星起計度數，稱為入宿幾多度。赤緯由天球北極定為零度，稱為去極幾多度，赤道就喺九十一度又十六分度之五，南極喺一百八十二度又八分度之五。
地軸相對於黃道平面會變，只係難以察覺。是為歲差同章動。咁赤道查實會移位，但會好慢，然而日積月累就好大，春分秋分都會移位。現今要求精確，赤道坐標會註明年份。

文
英文寫做celestial equator。
天理

天理（てんり）係日本奈良縣一市，人口約莫7萬。
維基同享有多媒體嘅嘢：Tenri, Nara
天王寺區

天王寺區（日文：天王寺区／てんのうじく Tenōji ku */?）係日本大阪廿四個區嘅其中一個。
天王星凌日

天王星凌日係指太陽同海王星之間嘅行星天王星直接喺太陽前面掠過，成為太陽表面嘅可見暗斑（並遮咗一小部分太陽對地輻射）嘅天文現象。下一次天王星凌日將會喺38172年10月發生。
姜東昊

姜東昊，係大韓民國嘅一個男藝人同埋歌手。
姜棟元

姜棟元，係大韓民國嘅一個男藝人同埋演員。
姜泰伍

姜泰伍，係大韓民國嘅一個男藝人同埋演員。
姜潤成

姜潤成，係大韓民國嘅一個男藝人同埋歌手。
姜東允

姜東允（英文：Gaemi；1973年10月20號—；花名螞蟻），係韓國音樂製作人、作曲家。
姜氏

姜（粵拼：goeng1）係唐人、朝鮮人姓氏，喺《百家姓》裏頭排第32位。

名人
姜子牙：商朝末年軍事家
姜維：三國時期蜀漢後期嘅軍事家；
姜立夫：近代數學家，陳省身嘅老師；
姜文：中國大陸演員及導演。
姜炳耀：香港十大傑出青年
秦沛、姜大偉兄弟：香港藝人
姜濤：香港新晉男肥仔，全民造星盟主
姜永晛

姜永晛，係大韓民國嘅一個男藝人同埋歌手。
呂頌賢

呂頌賢（英文：Jackie Lui Chung Yin，1966年2月5號—）係香港影視演員及節目主持、前香港亞洲電視同埋無綫電視男藝員，原祖籍廣東東莞，廣東人。目前將其他工作轉至中國大陸發展。

政治參與同經歷
佢係香港親中派嘅支持者，曾經有份參與一份聯署，支持北京未經諮詢或香港人同意，強行訂立嘅《港版國安法》，但有關聯署之後被揭發做假，其中名單上嘅張寶華、徐熙媛、李巧靈同蔣志光之後否認有份參與，而陳汝騫就一早離世。
呂麗瑤

呂麗瑤（Vera Lui Lai Yiu，1994年11月30號—）係港青田徑隊隊員，香港學界400米紀錄保持者，主項係100米跨欄，人稱「學界欄后」。
2012年亞洲青年田徑錦標賽，呂麗瑤喺自己嘅主項100米欄以14秒59攞到一嚿銅牌。
2013年東亞運動會 ，呂麗瑤拍住陳倩紅、林浩茵同潘幸慧喺4x400米以4分0秒05攞到一嚿銅牌。
佢攞過中銀香港紫荊盃「最佳女子運動員」。2014年3月25號，呂麗瑤蟬聯最佳女青年運動員。
2017年11月30號午夜過後，啱啱踏入23歲生日嘅呂麗瑤喺Facebook公開喺約莫15歲時畀前教練Y性侵犯嘅經歷，結果疑似Y教練被炒魷，呂麗瑤潛水，引起各界輿論不斷。
呂謦煒

呂謦煒（粵拼：leoi5 hing3 wai5；1994年2月6號—），高雄市出世，中國國民黨籍，臺灣學者同埋政治人，同時亦都係中文多啦A夢網站「多啦A夢中文網」創辦人。

生平
高雄市出世，農家子弟，成績優異，曾獲時任高雄市長陳菊頒發市長獎。2012年自前鎮高中畢業之後進入國立臺北大學公共行政暨政策學系就讀，2013年轉去國立臺灣大學政治學系政治理論組就讀，2016年6月畢業後考入國立臺灣大學國家發展研究所兩岸關係組碩士班。
呂運亨

呂運亨（韓文：여운형，1886年5月25號—1947年7月19號），號夢陽（몽양），係韓國獨立運動家同敎育家，政治人。
佢喺1919年4月2號成為韓國臨時議政院議員，同年9月任臨時政府外務部次長，1932年任朝鮮中央日報社社長，1944年任建國同盟主席，農民同盟主席。1945年8月14號—9月7號朝鮮建國準備委員會委員長。1946年創立朝鮮人民黨，1947年5月24號勤勞人民黨成立後任首任黨魁。
1947年7月19號，佢喺漢城惠和洞俾韓知根暗殺，中槍重傷，送去漢城市內醫院急救後救唔返，享年61。
呂麗君

呂麗君（1977年—）係1998年嘅落選香港小姐，英國倫敦大學King's College博士畢業生。
呂麗君係劉鑾雄嘅前女朋友，生咗一仔一女。當初，大劉最欣賞佢「為人純品，性格率直，不做作，完全無機心」。
嚮2008年尾，呂麗君寫咗一封公開信，成為香港報紙、雜誌幾期頭條新聞。
呂麗樺

呂麗樺，香港資深電影界人士，曾經攞過香港電影金像獎專業精神獎。
呂雉

呂雉（leoi5 zi6，—前180年8月18號），字娥姁（ngo4 heoi2），係漢高祖劉邦嘅皇后。呂雉有兩個亞哥，分別係呂澤同呂釋之，同埋有家姐呂長姁、亞妹呂嬃。呂雉生咗一仔一女，分別係漢惠帝同魯元公主。佢係中國史上首位皇后、皇太后。
太原街

太原街（英文：Tai Yuen Street）係香港灣仔一條馬路，由莊士敦道開始，去到皇后大道東。條街有好多玩具舖，係香港島嘅「玩具街」。
太叔氏

太叔（粵拼：taai3 suk1）係唐人姓氏，喺《百家姓》裏頭排第427位，依家經已冇乜人用。
呢篇太叔氏係同姓氏有關嘅楔位文章，重未寫完嘅。麻煩你幫手充實佢。
太原奇案

太原奇案係發生喺清末太原一單案，話說喺太原個有錢佬叫張百萬，本來佢個二女玉珠要嫁畀曹文璜，但由於曹文璜家道中落，張百萬就睇唔起佢，於是將個二女許配畀一個姓姚嘅有錢人家，但係玉珠鍾意曹文璜唔鍾意錢，於是同曹文璜私奔，走咗去投靠交城縣令嘅一個舊老友陳砥節，途中去咗間豆腐鋪，豆腐鋪老闆莫老漢同情佢哋，於是就借咗隻毛驢畀佢哋走。
張百萬發現唔見咗個二女，就以為佢去咗大女金珠嗰度，去到金珠屋企，諗住玉珠喱咗喺個衣櫃入面，於是將個衣櫃抬走，但估唔到個衣櫃入面有個和尚，個和尚焗暈咗，張百萬擺烏龍，以為個和尚死咗，於是幫個和尚換咗佢二女啲衫，話係佢個二女病死咗，之後將個和尚放入靈堂。
個和尚後尾醒返，偷偷地走咗，佢又去咗莫老漢間豆腐鋪度，佢喺嗰度換返啲普通衫。原來呢個和尚係個咸濕佬，佢後尾見到靚女於是走去撩，點知個靚女有個老公同佢一齊，佢老公吳屠戶就一時火起將個和尚殺死咗，然後將條屍掟咗落個井入面。
張百萬靈堂走屍，加上和尚命案，一時間傳到人人都知，變到好大件事。陽曲縣令楊重民於是開堂公審，聽到有人話和尚著住件衫原本係豆腐鋪個莫老漢，因為單嘢好轟動，楊重民因為心急結案，求其審一審就話莫老漢係凶手，仲屈打成招，上報咗去刑部就結案。
至於真正個凶手吳屠戶，佢喺殺死個和尚之後，諗住搬去晉祠住，途中喺酒店撞到曹文璜，吳屠戶飲大兩杯，就爆咗佢係殺死個和尚個凶手。
曹文璜返到太原，諗住還返隻驢畀豆腐鋪老闆莫老漢，知道佢畀人告謀殺，佢因為知情，諗住同莫老漢申冤，點知縣令楊重民知道自己判錯案之後，唔衰得，於是屈埋曹文璜係幫凶。
玉珠丫環秀香喺探監嗰陣知道單嘢係點之後，於是佢就趕返去交城搵玉珠，點知咁啱玉珠投靠嗰個陳砥節升咗做山西提刑按察司，於是成單嘢終於真相大白。
呢單嘢曲折離奇，後人將呢單嘢列入清末四大奇案之一。
太原站

太原站，曾暫名北屯站，喺臺中市北屯區，係臺灣鐵路管理局臺中線（山線）鐵路車站。
太原站
太古

太古係遠古噉嘅意思。
太古亦都有下面解釋：
太古集團同埋佢啲子公司簡稱；
太古城；
太古站；
太古坊；
太古廣場；
太古宙，地質學上一個宙。
太古倉碼頭
廣州嘅太古倉碼頭；
香港嘅藍煙囪碼頭，又叫「太古倉碼頭」；
香港大學太古堂，以及所在嘅太古樓；
廣州天河太古匯。
太古倉碼頭

太古倉碼頭（粵拼：taai3 gu2 cong1 maa5 tau4）；簡稱太古倉（taai3 gu2 cong1）；佢係廣州嘅一個遊船碼頭，喺海珠區嘅金沙路最西邊嗰度。呢個碼頭係由英國嘅太古洋行喺1904年起，喺20世紀20年代嗰時嘅廣州嚟講，佢係一個比較完善嘅倉運碼頭。而家呢個地區係用嚟做文化創意、展貿、會展、休閒娛樂同旅游觀光等等其它用途。呢個碼頭重係中國內地第一個喺市區入面嘅懷舊展示場所。

所謂「太古洋行」
内文：太古洋行
英國太古洋行係1867年由莊·沙妙奧·史懷雅（John Samuel Swire）嚟搞嘅一間嘢。嗰時一過嚫農曆新年，中國人嘅屋企就鍾意喺門口度黐「大吉」呢兩個字，而史懷雅嘅仔咁啱睇到「大吉」呢兩個字就話肯定係中國人都鍾意嘅嘢，結果佢哋決定就攞佢嚟做間公司嘅中文名。點知嗰個鬼佬因為唔係幾識寫中文字，就將「大吉」寫成「太古」，就變咗「規模龐大、歷史悠久」噉解，而呢個名就一直當成中文名而開始流傳。

碼頭嘅成立
到咗1904年，英商太古洋行就開始起太古倉碼頭。喺碼頭起好咗之後，太古洋行代理嘅黑煙囪輪船公司就負責遠東同中南亞往返廣州到香港、上海同海防等航線。而船隻數量就去到30部，其中26艘3000t到嘅貨船遊輪凈係停喺廣州嘅太古倉碼頭嗰度裝卸貨物。

陳濟棠睺緊廣東嗰陣
喺1928年——1933年，太古倉碼頭又搞咗升級同整大咗。嗰時用高樁梁板式結構嚟起咗一個碼頭（而家係太古倉7座倉庫）嘅1、2、3號橋泊位（而家太古倉嘅3棟T字碼頭）同入面嘅2個碼頭（而家係大阪倉）。

抗日戰爭時期
喺抗日戰爭時期，日軍出咗好多次飛機嚟炸廣州，搞到太古倉就出現咗一定程度破壞。喺廣州淪陷咗之後就畀咗蘿蔔頭嚟做咗比較緊要嘅軍事物資同人員轉運基地。

解放初期
喺日本仔投咗降之後嘅1947年12月，廣東省國民政府就搞咗廣東省民食計劃委員會同廣東省糧食經理委員會，將廣州怡和（渣甸倉）、太古、大阪嘅3個倉庫嚟做用於儲存糧食，後嚟因為嚟廣州嘅糧食越嚟越多，搞到糧倉入面成日爆滿，重借咗市區入面嘅米機倉庫嚟存糧食都有。之後重改成海員出口倉，由粵海關派專人嚟查倉。
直到廣州解放之前嗰幾日無耐，由於負責太古倉保衛工作嘅差佬都走嗮，搞到附近啲人猛咁喺度搶大米，直到解放軍入咗城之後先至停咗。

中華人民共和國成立咗之後
喺1950年8月，廣州市政府為咗保管市政救濟糧同配合收購夏天嗰時嘅糧，結果又再租咗太古倉、大生倉同榮興堂倉庫，重有黃埔大道入面嘅2個民房倉庫嚟裝啲糧。到咗1953年2月24號，廣州市軍事管制委員會就霸咗太古倉嚟充公，甚至重轉咗佢去廣州港務管理局嚟睺實，後嚟又畀咗廣州港集團有限公司嚟營運。到咗1965年11月，國務院就批准咗廣州港成為對外開放港口，而太古倉碼頭就變成中國內地嘅國家一類口岸，用嚟裝卸出口貨物同儲存，為廣州市嘅對內對外貿易搞出咗比較緊要嘅貢獻。

文化大革命時期
到咗1968年嘅上山下鄉浪潮入面，太古倉碼頭變成運廣州嘅知識青年到湛江、海南參加南疆建設嘅重要碼頭。就喺嗰時，太古倉遇到好大嘅經濟打擊。甚至喺1967年9月1——3號發生咗7死10幾傷嘅火燭。喺文化大革命入面，太古倉都試過俾砲彈射中。

轉型
從啱啱入咗21世紀無耐開始，隨住廣州港集團先後起咗新沙、南沙港區同廣州港，搞到運貨嗰方面逐漸去嗮黃埔區同埋番禺區嘅南沙嗰邊（而家係南沙區），而嗰時太古倉嘅貨物輸送量就開始下跌，加上工業大道嗰帶從之前嘅工廠逐漸變成居民住宅區，而儲運碼頭嘅功能都變埋。甚至喺2003年底，嗰時嘅廣州市長張廣寧嚟咗太古倉碼頭嗰度睇，話要做好保護同利用；直到2007年6月6號嘅最後一部貨船離開咗碼頭之後先至結束咗1個世紀又3年嘅碼頭裝卸歷史；到咗2008年12月19號重俾廣州市人民政府話咗係第七批廣州市文物保護單位。到咗2008年4月，廣州港集團就開始丼咗8000幾萬蚊嚟重新搞太古倉碼頭嘅轉型改造工程。

倉庫
排位順序：按珠江邊從南向北排，每兩倉為一組，屋頂有接埋。
高度：差唔多6米
每個倉庫之間有差唔多6米闊嘅通道響度

2號倉
面積：1615㎡
用途：存同轉運到海南、星架坡、馬來西亞嘅各類雜貨
之前係：冇屋頂嘅露天貨物堆放場，變成國有之後先至整成有屋頂嘅嘢。
而家係：葡萄酒採購中心

4號倉
面積：1699.8㎡
用途：存發去星架坡、馬來西亞等地嘅陶瓷同工藝品。
而家係：服裝創意設計園

5號倉
面積：1699.8㎡
用途：存樹脂、石蠟等化工原料嘅貨。
而家係：空倉

主體功能
太古倉碼頭嘅開發區域入面，一共搞咗碼頭、倉庫、露天經營區同埋娛樂綜合功能區呢4個大區嚟開發。

碼頭
太古倉碼頭區域一共起咗20個遊艇泊位，全部都喺2012年12月25號開始投入營運使用。而佢啲遊艇嘅主營業務包括咗會籍銷售、遊艇銷售、遊艇靠泊、遊艇租賃、婚紗攝影、船牌培訓同配套餐飲等。

碼頭邊同南廣場嘅露天經營區
借鑒鬼佬地區嘅漁人碼頭嚟結合太古倉碼頭嘅工業遺址特性，再引入集裝箱嘅元素，最後通過有規則嘅拼裝同綠化先至起成有強烈項目印記兼可以滿足日常經營嘅戶外經營場地。重引入咗咖啡吧、酒吧、餐吧同遊艇銷售等業態而提供咗漁人碼頭式嘅時尚、休閒消費嘅嘢。

後邊嘅大區
後邊嘅大區一般係搞高端展示、零售、休閒娛樂嘅嘢。
太原省

太原（粵拼：taai3 jyun4；越南文：Thái Nguyên／太原）係越南一省，省會太原市，人口大約110萬。
咸州

咸州（韓文：함주군／咸州郡 Hamju gun */?）係朝鮮民主主義人民共和國咸鏡南道嘅一個郡。
咸平郡

咸平郡（韓文：함평군／咸平郡 Hampyeong gun */?）係大韓民國全羅南道嘅一個郡。
咸安區

咸安區係中國湖北咸寧一個市轄區，總面積1502平方公里，人口55萬。
咸平

咸平係北宋皇帝趙恆嘅第一個年號，相當於公元998年到1003年，前後總共6年。
咸台永

咸台永（粵拼：haam4 toi4 wing5；韓文：함태영／咸台永 Ham Tae-yeong；1873年10月22號—1964年10月24號），號松岩（cung4 ngaam4；韓文：송암／松岩 Song Am），字子卿（zi2 ging1；韓文：자경／子卿 Ja Gyeong），係南韓嘅獨立運動家兼基督敎長老教會牧師，自由主義者政治人，亦係南韓外交官咸秉春亞爸同江原大學校創辦人咸仁燮亞爺，大朝鮮國咸鏡北道茂山郡人。曾經喺1919年南韓3.1萬世運動時，因為搞過獨立萬歲宣言文印刷同埋配布先至出名。
佢亦試過喺大韓帝國教過近代法官學，1896年之後做過京畿道同漢城府嘅裁判所、及高等裁判所嘅審判員、平理院檢察長、大韓帝國法務部法律基礎委員同大法院嘅審判員直到1910年10月2號韓日合併而辭職為止。1921年以後，佢爲牧師幫手宣傳基督敎。
1919年3月1號，由於三一運動爆發，佢受李昇薰嘅勸顧而準備喺三一運動之前加擔，加上搞過獨立萬歲宣言嘅印刷同配布，而俾日本差人拉咗兼收咗三年監直到1921年出獄為止。1945年8月15號單美日戰爭，因日本輸咗兼投降，同年10月受到李承晩返南韓嘅關係，李承晩班屬下同佢一齊加入南韓政壇，曾經喺1949年至1952年做過南韓審計院院長；1951年5月同駱馬一齊，連續2次入選南韓副總統嘅候選人馬；1952年5月3號成功入選做南韓副總統；同年7月亦升級做審計官，重試過喺1952年8月16號再次做到南韓副總統直到1956年8月15號落臺為止。1962年亦試過幫南韓獨立而攞到獎勵。
咸台永喺1964年10月24號喺漢城（今日嘅首爾）過身，國內亦搞咗次大型嘅國民葬禮。
太陽系外行星

太陽系外行星（簡稱做系外行星）泛指喺太陽系之外嘅行星。自從1990年代第一次證實系有外行星以嚟，人類確認咗一共3,583粒系外行星，截至2017年2月22號，之中一共有2,688個行星系統同603個多行星系統。
太陽燈

太陽燈係一種模擬曬太陽嘅器材，可以畀人類嘅肌膚暴露喺人工產生嘅紫外線之下而產生黑色素，令到皮膚變黑嘅一種裝置。
太陽系嘅形成同演化

太陽系嘅形成同演化（taai3 joeng4 hai6 ge3 jing4 sing4 tung4 jin2 faa3，英文：Formation and evolution of the Solar System），係喺46億年前開始由一嚿好大團嘅分子雲入面一細嚿嘅重力塌縮而形成。多數塌縮嘅質量集中喺中心，形成咗太陽，第啲部分攤平形成咗一個原行星盤，繼而形成咗行星、衛星、隕石同第啲小型嘅太陽系天體系統。
太陽眼鏡

太陽眼鏡，俗名叫超，係用嚟擋太陽光嘅眼鏡。
太陽眼鏡嘅鏡片色水有好多種，鏡片色水差唔多係黑色嘅太陽眼鏡又叫做「黑超」。
太陽章

太陽章係伊斯蘭教典籍《可蘭經》入面嘅第91章（蘇拉）。
太陽的後裔

太陽的後裔從發佈出街開始，喺32個國家或地區啲觀眾猛咁撐場。其中唔少國家或地區播出時都有唔同嘅反應。

韓國
南韓推出咗呢部劇之後，吸引咗全國30％觀眾收睇，大結局更有出現超過40％嘅全國觀眾收睇。

中國
南韓發佈完呢部劇4個鐘之後，中國內地嘅視頻網站——愛奇藝第一時間發佈咗同韓文同步嘅字幕版，直到2016年4月3號為止收到23億嘅播放量。雖然中國大陸嘅新浪微博話「睇韓劇可能會涉及一系列法律問題」，但始終擋唔住觀眾收睇，熱潮甚至超過2014年播嘅來自星星的你。

香港
亞洲電視停播前夕，香港電視娛樂屬下嘅viuTV率先買咗呢部劇，甚至以OTT形式以粵語繁中形式免費播放，令TVB嘅收視一度挨打。

泰國
泰國版最先喺BBTV7播，總統巴育·占奧差睇過呢部片之後，呼籲國民睇呢部片，重將佢列入咗泰國國防教育當中。

星加坡
南韓發佈完呢部劇8個鐘之後，網絡電視Viu第一時間發佈咗同韓文同步嘅中英文雙語字幕版，配咗字幕之後出街播就引起全國31.8%收視，重成為星加坡地區收視最高嘅節目，直到2016年3月達到大概全國60.8%用戶收睇。尤其喺播大結局嗰個禮拜，劇集入面播嘅8首背景歌甚至殺入星加坡音樂排行榜前10，專輯重一度殺入星加坡音樂排行榜前30。

馬來西亞
南韓發佈完呢部劇24個鐘之後，網絡電視Viu亦第一時間發佈咗英文配音，帶英文、馬拉文同中文字幕版。

越南
越南版喺2016年4月21號喺HTV-2播過。雖然當地嘅電視台應版權方要求而未出現過電視台標，但喺正式播出之前，宋仲基同宋慧喬亦出席過同越南影迷嘅一系列交流活動。

中華民國
喺臺灣，東森電視屬下嘅戲劇台喺2016年6月16號推出呢部劇集之後，尤其喺第一集達到全臺大概55萬人收睇。劇集甚至喺台視主頻、龍華影劇台播出。
單車籃

單車籃係掛喺單車上面嘅籃，令到架單車可以裝些少貨，既可以擺車頭，亦可以擺車尾，通常用籐或者柳整。
單身即地獄

《單身即地獄》（韓文：솔로지옥，英文：Single's Inferno）係南韓中央東洋廣播（JTBC）同Netflix聯合製作嘅真人騷節目，2021年開始製作，到2022年為止已經製作咗2季。節目會安排幾個唔識嘅男女一齊住喺一個荒島，要有得拍拖先至畀走。
單身男女

《單身男女》（Don't Go Breaking My Heart）係2011年香港電影，由古天樂、高圓圓、吳彥祖主演，杜琪峯執導。續集係《單身男女2》。
單身男女2

《單身男女2》（Don't Go Breaking My Heart 2）係2014年香港電影，《單身男女》續集，由古天樂、楊千嬅、高圓圓、周渝民、吳彥祖主演，杜琪峯執導。
單車徑

單車徑係專畀單車行嘅路，好多城市都有，主要用來分開單車同汽車，減少意外，有啲係用來畀人運動、消閑、娛樂。

歐洲
西歐一啲國家、荷蘭同比利時一啲城市、英國嘅牛津大學城咁，為咗減少空氣污染，市或者城中心只係准行單車。

中國大陸
1970-1980年代，單車普及，多數路邊都有單車專用嘅路仔。但隨住城市發展，踩單車嘅人越來越少[未記出處或冇根據]，汽車越嚟越多，唔少新興城市（深圳）都冇起單車專用嘅路。耐啲嘅歷史嘅城市，好似廣州咁，因路唔夠用，政府拆單車徑改做車路，重引起爭議，有人認為政府應該鼓勵市民踩單車減少污染，而唔增加汽車嘅流量[未記出處或冇根據]。

香港
内文：香港單車徑
香港島、九龍同荃灣市區冇規劃單車徑；新界第啲新市鎮嗰陣就留地方起單車徑；當中單車徑最完善嘅算係沙田區。唔少香港人放假會去沙田踩單車。
政府計劃畀22億起一條 80 公里長嘅單車徑，駁埋新界現有嘅單車徑，首階段會喺 2009年開工，2011年完工，到時市民可以由屯門直踩到馬鞍山。

台灣
台灣喺 1990年代開始設單車徑，全名一般叫「自行車專用道」，2000年以後更大量起單車徑，好似喺台北市，除部分主要道路嘅行人路上設單車徑外，亦喺主要河流河堤之外嘅路加設休閒用嘅自單車路，宜蘭縣、台東縣關山鎮呢啲地方以消閒單車徑出名。
單車泵

單車泵，又叫氣泵，係種泵氣嘅泵，可以幫單車嘅呔入氣，亦可以幫波入氣。
單身又如何

《單身又如何》（英文：How to Be Single）係一套2016年美國喜劇電影，由狄高達莊遜、莉寶韋遜、愛麗遜巴妮同萊絲莉曼主演。
單質分子

單質分子，係指得同一種元素原子嘅分子，通常用共價鍵連結。唔同元素可以有唔同數量原子，譬如氧可以係O2同O3（臭氧）。其他比較多原子嘅單質分子包括係砷（As4）、白磷（P4）同硫磺（S8）等。
單身情歌·萬人舞台 2009特別紀念版

《單身情歌·萬人舞台 2009特別紀念版》（英文：Love & Live）係臺灣歌手蔡依林嘅第5張現場影音專輯，2009年10月9號開始響華納音樂同天熹娛樂發行。呢隻碟收咗蔡依林喺2009年5月9號響臺灣臺中市市民廣場舉辦嘅「花蝴蝶慶功演唱會」同埋2009年5月24號響臺灣臺北市河岸留言舉辦嘅「愈慢愈美麗慢歌演唱會」現場表演內容。
呢隻碟獲得2009年臺灣年度影音唱片銷量第6名。
寄特直人

寄特直人（1994年5月12號—）係日本足球員，司職後衞，效力SC相模原。
寄生蟲

寄生蟲（英文：parasitic worm）係一種生物，佢一生嘅大多數時間都會住喺另外一種生物體入面，並且會危害佢嘅生理機能，畀寄生蟲寄居嘅生物叫宿主或者寄主。寄生蟲會喺宿主或者寄主身體入面或者依附喺於身體表面以維持生存、發育或者繁殖所需嘅營養同埋庇護。寄生蟲所包括嘅生物種類好多，一般都係原生生物、無脊椎動物、脊椎動物。
寄生蠅

寄生蠅（Tachinidae）係雙翅目下嘅一科昆蟲，可以細分好多種，已知有超過8200個物種，其中超過1300種分佈喺北美洲。
寄宿學校

寄宿學校（英文：Boarding school）係學生唔單止喺學校度讀書，重會住埋喺學校嘅宿舍度，食飯睏覺都喺學校，只會每個禮拜或每個月返屋企一次。
寄存器機

喺理論電腦科學當中，寄存器機（register machine）係以類似於圖靈機嘅方式用嘅一種抽象機器。所有模型都係圖靈等價嘅。寄存器機個名源於佢有一個或多個「寄存器」（register）—替代咗圖靈機嘅磁帶同磁頭。每個寄存器都有一個單一嘅正整數。
寄宿

寄宿係指因為某種原因而住喺屋企以外嘅地方，例如去旅行，住喺賓館或酒店；參加遊學，住喺外國人嘅屋企。亦可能有啲細路、老人、弱智人士等，因為屋企人唔能夠或者唔方便照顧佢哋，而安置佢哋喺院舍。寄宿有分為暫時性同永久性。
寄居蟹

而家全世界大概有超過1100種嘅寄居蟹。寄居蟹有分為陸棲同埋海棲。寄居蟹比其他殼類動物郁得快，好易認得出。寄居蟹同蝸牛唔一樣，蝸牛一出世就有個殼，個殼跟住個身體一直長大。但係寄居蟹係要脫皮先可以長大，更要不停換殼去裝佢越嚟越大嘅身體。

特徵
寄居蟹並唔算係螃蟹嘅一種，螃蟹係打橫行嘅，寄居蟹係可以打直行。其中一項最明顯嘅特徵就係佢嘅肚係唔對稱嘅，佢嘅肚同係傾向右旋，方便適應搵到海裏面嗰啲會旋轉嘅貝殼 。寄居蟹嘅肚同螃蟹嘅肚唔一樣就係寄居蟹嘅肚係冇甲殼去包住，因為個肚要夠軟先可以喺呢啲貝殼裏面出出入入。

生活習性
無論係邊一種寄居蟹嘅幼體都係喺海裏面大。大咗之後佢哋一生當中要不停咁去換殼，越換越大。寄居蟹係唔會因為要換殼而去殺死嗰個殼嘅主人。
寄生蜂

一隻寄生蜂（左）嘗試喺條毛蟲（右）身上生蛋；寄生蜂啲寄主會反抗，有時仲會喺反抗途中殺死隻寄生蜂。
寄生蜂（英文：parasitoid wasp）係指膜翅目細腰亞目當中幾科嘅昆蟲。
寄生蜂最出名嘅係會靠寄生嚟生存同繁殖：寄生蜂乸會將蛋生喺第啲節肢動物（寄主）體內，常見嘅寄主有毛蟲、甲蟲同蜘蛛呀噉；啲幼蟲出咗世就會食寄主嘅肉維生；當中有啲物種嘅寄生蜂幼蟲，仲會暫時留住寄主條命，甚至識擾亂寄主嘅神經系統令寄主保護佢哋，寄主要等到啲幼蟲變咗成蟲先會死。
寄存器

暫存器（英文：register），又叫寄存器，係指一部電腦當中負責暫時儲住啲處理器用緊嘅數據嘅部份。
寄生

寄生（Parasitism）係指一種生物喺另一種生物嘅身體入面或者表面，而且喺後者度攞養分嚟維持生活嘅現象。
塞音

塞音（粵音：sak1 jam1；英文：plosive）係一種輔音，指發出呢吓音嗰陣會涉及成條聲道受到阻斷，令到空氣暫時完全停止流動。
例子有廿一世紀初粵語都有嘅清雙唇破音 /p/ —想像粵拼：baa1 開頭嗰個輔音。
塞車

塞車（交通擠塞）指多車得滯而令車行得好慢，直到唔郁嘅情況，通常喺假期或返工放工嘅繁忙時間，或因為交通意外先會出現。塞車世界上各大城市都有。塞車時，啲排成一行行嘅車，叫「車龍」。
塞阿拉州立法會

塞阿拉州立法會（Assembléia Legislativa do Estado do Ceará）係塞阿拉州嘅立法機構。家下由46個通過直接投票選舉出唻嘅代表組成。
塞維特

塞維特（英文：Servette FC）係瑞士日內瓦一間職業足球球會，依家踢緊瑞士超級足球聯賽。
塞納菲爾島

塞納菲爾島係紅海一個島，喺蒂朗海峽，面積33平方公里，上面無人住，而家由埃及管，但係埃及諗住將佢連同側跟嘅蒂朗島交畀沙地阿拉伯。
塞阿拉州

塞阿拉（葡萄牙話：Ceará）係巴西26州之一，喺巴西東北，首府係福塔雷薩。
富貴貓

《富貴貓》（英文：The Aristocats）係一部由和路迪士尼喺1970年製作及發行動畫戲電影。套戲最早喺1970年12月11號上畫。佢係迪士尼第20部經典動畫長片。影片故事發生喺巴黎，1910年，有隻叫「公爵夫人」嘅貓媽媽同佢嘅三隻貓仔。套片嘅DVD分別由中錄德加拉同埋博偉喺中國大陸同台灣發行。
富貴黃金屋

《富貴黃金屋》係1992年香港電影，由董驃、沈殿霞、陳奕詩、李麗珍、關佩琳、盧冠廷、何啟南、邵傳勇、黃光亮、方平主演，高志森、宋豪輝執導。演員班底主要嚟自《富貴逼人》，但角色同故仔都唔一樣。
富迪

富迪係日本電視遊戲寵物小精靈系列入面嘅其中一隻小精靈，編號065。佢係由尤基納進化成嘅。
富貴逼人

《富貴逼人》係高志森導演兼演出嘅香港賀歲片，喺1987年出咗。

劇情
雷達驃喺「衛星電視」度做新聞報導員，同佢老婆同三個女仔住喺沙田嘅新翠邨。佢老婆係典型嘅家庭主婦，閑時鍾意同鄰居打麻將，而且經常買六合彩，希望可以發財，向親戚鄰居炫耀。
有一天，佢老婆真係中咗六合彩頭獎1,900萬蚊。一家五口好興奮，計劃點樣用呢筆錢。但唔料銀行突然破產，仲有人乘機綁架佢哋......
富輝花園

富輝花園係香港房屋委員會嘅私人機構參建居屋屋苑之一，由香港房屋委員會同中國土木(香港)發展，喺新界沙田區馬鞍山市中心嘅填海地上，屬於居屋第十二期丙，總共有三棟樓，近港鐵馬鞍山站，喺1992年起好。
富貴竹

富貴竹（粵拼：fu3 gwai3 zuk1；學名：Dracaena sanderiana），又嗌萬壽竹（maan6 sau3 zuk1），係龍舌蘭科龍血樹屬嘅常綠喬木仔，喺西班牙加拿利群島同熱帶非洲、亞洲熱帶同亞熱帶地區都搵到。

樣
植株高1.5～2.5m，但做商業產品多數係0.8～1.1m到。植株細而長，直立，上邊有分枝。梗粗大，直立。葉互生或近對生，紙質，樣似長披針，同竹葉差唔多；有3～7條明顯主脈，濃綠，有短柄；葉長3～23cm，闊18～32mm，邊緣白到黃白；葉柄長75～100mm。花屬傘形花序，一次開3～10朵，有6條花被；花冠紫，似鐘。過書漿果，似桌球啲黑柴噉，但好細隻。

用途
植株主要用嚟做盆景植物同觀葉植物，由於佢有好大觀賞價值而俾國際市場歡迎。

文化
喺華人界，好多時用佢做年花，啲人買返嚟做盆景用嚟形容新一年有「花開富貴、竹報平安、大吉大利、富貴一世」噉解。
富貴門

《富貴門》（英文：Born Rich；前名《金錢誘罪》）係香港電視廣播有限公司拍攝製作嘅時裝家族電視劇，以高清技術拍攝，由呂良偉、羅嘉良、馬德鐘、袁詠儀、郭可盈同埋戚美珍領銜主演，並由薛家燕、許紹雄、劉兆銘、馬國明、陳敏之同埋王浩信聯合演出，莊偉建監製。呢套劇分別係2009年節目巡禮同埋無綫節目精選第二季嘅劇集，亦係無綫電視42周年台慶劇。呢套劇係郭可盈喺無綫電視嘅告別作。

故事大綱
故事以萬基銀行行政總裁卓一元（呂良偉飾）同埋老千沙富來（羅嘉良飾）呢對真假兄弟為主。一元作為家族生意嘅主理人，喺家庭入面擁有舉足輕重嘅地位，阿媽常開眉（薛家燕飾）、妹妹卓一心（袁詠儀飾）同埋老婆賀爵年（戚美珍飾）對佢尊敬有加。但自從「二弟」一鳴（富來）出現，呢頭家就起咗翻天覆地嘅變化……
富貴鳥

富貴鳥股份有限公司（港交所前編號：1819），係中華人民共和國一間鞋業公司，1991年成立，而家嘅阿頭係洪頂超（洪琳淇嘅老頭）。
2013年喺香港聯合交易所招股上市，有冚家斥資支持嘅投資者被譽爲「冚家富貴鳥」。公司自2016年8月起停牌，2019年8月被宣告破產，2019年11月上市地位被取消，投資者被恥笑係「冚家富貴了」。
富通

富通係比利時一個金融集團，1990年創立，總部喺布魯塞爾，曾經用富通銀行名義經營銀行業務。
另外佢喺1999年收購香港嘅華比銀行，叫「華比富通銀行」，2003年賣畀中國工商銀行（亞洲）。
天野心愛

天野心愛，係日本嘅一個女藝人同埋配音員。
天野恆太

天野恆太（1987年6月22號—）係日本足球員，司職後衞，效力過SC相模原。
天野由梨

天野由梨，係日本嘅一個女藝人同埋配音員。
天野純

天野純（1991年7月19號—）係日本足球員，司職中場，效力橫濱水手。
天野實咲

天野實咲（1985年4月22號—）係日本足球員，踢守門員。佢代表日本參加過2007年FIFA女子世界盃。
天野悠貴

天野悠貴（2000年4月17號—）係日本足球員，打中場位置，效力FC東京。
天野浩

天野浩（粵拼：tin1 je5 hou3，あまの ひろし，1960年9月11號—）係日本物理學家，攞過諾貝爾物理學獎。
天野浩成

天野浩成（1978年4月9號—）係日本男演員。
天邪鬼

天邪鬼（tin1 ce4 gwai2，日文：天邪鬼），係種日本傳説中嘅妖怪，專係煽動人做衰嘢。
尾本敬

尾本敬（1984年7月21號—）係日本足球員，司職後衞，效力栃木SC。
尾張國

尾張國係古代日本嘅一個令制國，屬東海道地區，位置約莫係家下愛知縣西部。
尾板裕子

尾板裕子係日本足球員，曾經喺1986～1987年間為日本女子足球代表隊出場3次。
尾押

尾押係一種𢃇，船至後一枝桅所掛，好近船尾。英文叫spanker。
尾泉大樹

尾泉大樹（1989年6月30號—）係日本足球員，司職後衞，效力過FC岐阜，及SP京都FC。
屋久島機場

屋久島機場（粵音：uk1 gau2 dou2 gei1 coeng4）係喺日本九州地方嘅一個機場，喺1963年嗰陣起好兼且開放畀人用嚟搭飛機。
屋內神

屋內神（粵拼：uk1 noi6 san4；英文：household deity）係指民間傳說入面一啲保護屋企嘅神祇或者靈。
世界多地（包括粵港地區）都有傳統，會喺屋企開個神壇嚟供奉啲屋內神。
屋契

屋契，又叫樓契，係證明持有人擁有某個物業業權嘅法律文件。
屋崙

屋崙（Auckland），又譯奧克蘭，係紐西蘭北島最大城市。
屋仔

屋仔係用原始簡單方式起嘅細屋，會就地取材搵材料搭，好似木、禾稈草、石、泥、樹葉，比正常嘅屋細間啲同簡陋啲。古時嘅遊牧民族都會搭呢種建築。
屋宇建設委員會

屋宇建設委員會（Hong Kong Housing Authority，英文名同宜家房委會個名一樣，下文簡稱屋建會），由香港政府喺1954年4月設立，為當時嘅「白領階級中嘅低薪者」，好似教師、記者、公務員同埋文員等等嘅人，興建一啲水準較高而租金較低廉嘅單位。直到1973年該會被解散為止，一共起咗十個廉租屋邨。
屋建會係當時的香港市政局嘅一個機構，負責屋邨興建問題嘅決策工作，所有市政局議員都是屋建會嘅當然成員；而執行工作，則由市政事務處屋宇建設處負責。

入住資格
該會屋邨嘅入住資格，除了要自行申請外，申請人嘅入息也有上限同下限。初時規定申請人嘅入息須為四百元至九百元；及後放寬至四百元至一千二百五十元。

樓宇設計
屋建會嘅廉租屋邨，一概由呢個會內部嘅樓宇設計部或者聘請私人公司負責，咁係因為個陣嘅香港政府工務司署忙於應付徙置大廈嘅建設工作，而唔得閒同屋建會設計樓宇。該會起嘅十個屋邨，得北角邨係有梗房間格，及後因北角邨造價偏高搞到租金貴，違反咗「廉租」嘅原則，故此自第二個屋邨：西環邨開始，所有興建的屋邨單位都冇咗梗房間隔。
基本上，初時該會之各個屋邨係唔同設計嘅，咁同嗰陣差唔多一樣嘅徙置大廈和政府廉租屋相比，的確係好有特色。不過由馬頭圍邨開始，好易發現屋建會屋邨大廈嘅設計已走向一致嘅風格。

解散
1972年，個陣嘅香港總督麥理浩爵士宣佈十年建屋計劃，下令將個陣政府三個房屋計劃，即徙置大廈、政府廉租屋邨計劃及屋宇建設委員會廉租屋邨合併：屋建會於翌年四月一日改組為香港房屋委員會、徙置事務處同埋市政事務處屋宇建設科合併為房屋署，而所有新區、政府廉租屋邨及屋建會廉租屋邨合稱為公共屋邨。
屋宮大地

屋宮大地（1988年11月27號—）係日本足球員，司職後衞，效力過Honda Lock，及FC琉球。
屋宇署

屋宇署，係香港政府部門，屬發展局旗下，負責執行《建築物條例》同各種規管香港樓宇建造同維修質素嘅法例。

歷史
家陣嘅《建築物條例》主體喺1955年制定，當中作過多次修訂，建築物條例執行處（Buildings Ordinance Office）係當中嘅執行單位。1982年之前，執行署係隸屬工務司署（Public Works Department）。1982年，工務司署改組，成為布政司署轄下地政工務科，負執行工作嘅辦事處就升格為部門，建築物條例執行處就歸入建築拓展署（Building Development Department）。1986年4月，建築物條例執行處同地政署合併成為屋宇地政署（Buildings and Lands Department）管轄。1993年8月1號，總部位於美利大廈嘅屋宇署正式成立，接任建築物條例執行處工作。屋宇署原隸屬房屋及規劃地政局，2007年7月1號決策局重組後劃入新成立號發展局。

涉嫌干預有線新聞採訪工作
2020年11月，有線新聞有意跟進該月發生造成 8 死嘅油麻地大火，去屋宇署樓宇資料中心，以新聞採訪為由查閱屬公共記錄嘅涉事大廈圖則，但畀屋宇署拒絕。當時職員話要呢個唔係一般嘅申請用途，要上頭批。一星期後屋宇署回覆未能處理，因為要考慮記者獲得圖則後用來做乜，署方想知道背後原因。香港記者協會主席楊健興批評，唐樓建築問題涉及重大嘅公眾利益，記者查閱圖則作新聞嘅用途很清楚，要考慮新聞內容先考慮批唔批，完全係干預新聞。而根據屋宇署文件，按建築物條例呈交嘅係公共記錄，如果版權擁有人無特別提出反對，公眾繳付規定費用後就可以查閱圖則。
平昌

平昌係南韓江原特別自治道一個郡，主辦2018年冬季奧林匹克運動會，有壯麗自然景觀同純淨空氣，畀美國《紐約時報》選為「2016必訪景點」。
平本大介

平本大介（1974年11月21號—）係日本足球員，司職前鋒，效力過大宮松鼠。
平方英里

丁方英里（Square mile，減筆sq. mi.），又寫平方英里，英制面積單位。一丁方英里，面積同邊長一英里嘅正方形一樣。
平松大志

平松大志（1983年7月3號—）係日本足球員，司職後衞，效力過水戶蜀葵，及FC東京。
平智廣

平智廣（1990年5月10號—）係日本足球員，司職後衞，效力東京綠茵。
平方米

平方米（符號：m²）係面積單位。m代表米。m²嘅定義即係一個邊長1米嘅正方形嘅面積。
平日

平日係指同假日相對嘅日子，通常都係計禮拜一到禮拜五（有時會包埋禮拜六）再扣返起公眾假期。皆因呢啲日子大部份公共同商業機構都會辦公，所以又叫做工作日。
平木良樹

平木良樹（1986年10月17號—）係日本足球員，司職中場，效力過名古屋鯨魚，熊本羅亞素，湘南比馬，秋田藍閃電，及Vonds Ichihara。
平本一樹

平本一樹（1981年8月18號—）係日本足球員，司職前鋒，效力東京綠茵。
夷陵區

夷陵區係中國湖北宜昌一個市轄區，總面積3424平方公里，人口52萬。
夸克

夸克係其中一隻基本粒子，屬費米子，而家搵到嘅有6種，分3代，每代都有2個，可能有第4代。
失魂魚

失魂魚（粵拼：sat1 wan4 jyu4*2）係1951年嗰陣。由周詩祿搞嘅喜劇電影，由鄧寄塵、秦小梨同曾藍施嚟主演。

劇情
歌女青衣同好友黃花咁啱唔好彩都失咗業，而青衣嘅仔又病咗，加上債主嚟話還錢，結果兩位都唔知點算好。余投雲間屋入面有未老婆都好臭脾氣吓，結咗婚幾次都係乜都冇，而余妻就諗住搵仔。結果余投雲嘅老友——石班做咗洋行嘅職員，因為佢上司又因為輸咗股票，𠲜咗一大筆數。結果債主殺到埋嚟，石班就諗住捹甩債主，就將曹擢嗌佢頂住檔嚟走佬。結果青衣同黃花喺經濟壓力就搞咗徵婚啟事，扮成有錢女嚟釣金龜。結果有好多人嚟睇佢，而曹大班同石班都上門嚟搞呃錢都有。而青衣同黃花就以為石班眞係個有錢佬，就一於同佢有往，但為咗撐吓場面，結果兩條有就四周圍借貸嚟整高個價錢。青衣就諗到賣仔都得，點知買家係余投雲嘅老婆，而余投雲就講曹大班嘅仔當成青衣嘅仔賣咗，搞到曹太好嬲，日日喺度鬧。就因為噉，青衣就聽錯消息搞到門牙甩咗，結果就搵佢算賬喇。最後石班同青衣就識穿人哋係乜水先至結束咗單鬧劇。
夷數佛幀

《夷數佛幀》係一幅南宋時期嘅絹畫掛軸，現藏日本甲州棲雲寺（日文：棲雲寺），畀稱做「虚空蔵菩薩画像」（虛空藏菩薩畫像）或「キリスト聖像」（基督聖像）。經匈牙利亞洲宗教藝術史學家古樂慈（英文：Zsuzsanna Gulácsi）考証，認為此畫就係出自中國東南沿海摩尼教會所崇拜嘅《夷數佛幀》。作為一種綜攝宗教（英文：Syncretic religion），摩尼教吸收咗瑣羅亞斯德教、基督教、佛教、諾斯替主義（英文：Gnosticism）等嘅思想、學說、教義，並將各宗教嘅神靈都納入自己嘅「萬神殿」。「夷數」就係摩尼教對耶穌嘅音譯，佢係摩尼教五佛中嘅第四位。

概述
十字架細節。摩尼教認為耶穌嘅力量位於太陽，智慧位於月亮，本質位於光耀柱（光明十字架）。
呢係一幅年代久遠、呈黑褐色嘅中古中國絲綢畫，上繪一尊單體神像，以耀目金色同埋其他多種顏色繪成。神像長髮披肩，身着長袍，盤腿趺坐（英文：Lotus position），右手沿其外衣嘅金邊豎起，左手橫陳胸前，托起一個鮮紅色嘅袖珍基座，上置一綠色蓮臺，一枚金色十字架安插其中。噉嘅佈局令十字架成為畫中最引人注目嘅對象。畫面下半部份係一個精美嘅多層六邊形基座，其上就係神像所坐嘅蓮花臺，茂密嘅蓮瓣疊成五層，每一瓣好似一個小型神龕。除咗圓形頭光外，神像周身還繞有一圈杏仁形嘅大型背光。背光向上延伸至絹畫頂端，嗰度繪有一頂綴滿流蘇嘅華蓋。

背景簡介
《宋會要輯稿（中文：宋會要輯稿）》記載明教（即摩尼教）之人所繪佛像，有《妙水佛幀》、《先意佛幀》、《夷數佛幀》、《善惡幀》、《太子幀》及《四天王幀》。呢幅《夷數佛幀》後來畀帶到日本棲雲寺，一直畀佛教徒當作虛空藏菩薩（中文：虛空藏菩薩）膜拜。
夸爾特德韋爾瓦

夸爾特德韋爾瓦（西班牙文：Cuarte de Huerva）係西班牙亞拉岡薩拉戈薩省一座城，住2千人。
失驚無神一家人

《 失驚無神一家人》（英文：Instant Family），係套2018年上畫嘅美國喜劇片，Sean Anders導演，麥克華堡主演。
失驚無神多個媽

《失驚無神多個媽》（韓文：같이 살래요，英文：Marry Me Now?），係韓國KBS 2TV喺2018年3月17號播嘅連續劇，由尹昌範導演同埋朴碧珠編劇。
張成澤

張成澤（粵拼：zoeng1 sing4 zaak6；1946年1月22號—2013年12月12號），係北韓高官，做過朝鮮勞動黨中央政治局委員、朝鮮國防委員會副委員長。佢係金日成女婿，金正恩姑丈。2013年12月，佢畀領袖金正恩下令逮捕，安插多項罪名，即時處死。
張慧珍

張慧珍，係大韓民國嘅一個女藝人同埋演員。
張愷琳

張愷琳（簡化字：张恺琳，1990年1月28號—）係中華人民共和國女子網球手，湖北武漢人。

球員生涯
呢節要加長。
學語言嘅策略

學語言嘅策略（英文：Language learning strategies）泛指學習者有意識噉採取、用嚟提升自己學語言成效嘅行動。
學費

學費，係學習知識同經驗要付出嘅代價之一，通常係指金錢。不過，交學費係泛指包括時間同青春，嚮生意失利之後，投資者成日都係咁自我安慰，見一事長一智，當係「交咗學費」。
學校學費係用嚟支持教育機構嘅經營成本。學費分為月費同預繳消費兩種，私校嘅校方好鼓勵學生交預繳學費，因為有利現金流，同埋防止學生唔交學費，尾期學費變咗壞賬。
學院

學院（Faculty）係大學嘅分支教學單位，有自己專門嘅學科，譬如專門教文學嘅叫文學院、專門教醫學嘅叫醫學院、專門教商業學科嘅叫商學院噉。
學警雄心

《學警雄心》係香港電視廣播有限公司製作嘅電視劇。
學貓叫

學貓叫（粵拼：hok6 maau1 giu3）係中國大陸歌手小潘潘同小峰峰喺2018年合唱嘅一首抖音歌曲，呢首歌響互聯網上都幾出名，而且有好多人翻唱。
學車

學車即係跟教車師傅或者自己學車，而成功考試合格，取得車牌嘅過程，成為新牌仔，要成功考車牌，一般需要符合法律最低年齡要求。有啲地方例如香港，學車之前要筆試成功先，先拎到學牌去學車，運輸署對新牌仔發出嘅一種特殊車牌，考完牌頭12個月攞住P牌先可以有正式車牌。
學警出更

《學警出更》係香港電視廣播有限公司製作嘅電視劇。
後藤久美子

後藤久美子 ，係日本嘅一個女演員。

拍過嘅作品一覽
呢個表唔完整，歡迎加料。
後藤優介

後藤優介（1993年4月23號—）係日本足球員，司職前鋒，效力大分三神。
後藤京介

後藤京介（1992年7月29號—）係日本足球員，司職後衞，效力YSCC橫濱。
後藤仁

後藤仁（平假名：ごとう　じん，羅馬字：Goto Jin，1968年6月18號—）係日本畫家（亞細亞・亞洲的美人畫）、繪本畫家，師承村上隆同後藤純男。佢鍾意中國文化，到過中國好多次。佢讀過東京藝術大學（日本國）。東京藝術大學　設計部　講師。東京造形大學　繪本講師。

繪本
《長發妹（中國・侗族民間故事）》，繪：後藤仁　文：君島久子　搜集：肖甘牛（蕭甘牛）・潘平元，2013年2月，福音館書店（日本國）出版。株式会社　福音館書店（日文）
《變成狗的王子／青稞種子的來歷─阿初王子（中國・藏族民間故事）》，繪：後藤仁　文：君島久子，（ISBN 978-4-00-111242-9）2013年11月，岩波書店（日本國）出版。株式会社　岩波書店（日文） 　慕尼克國際兒童圖書館　國際推薦的兒童圖書目錄2014（Internationale Jugendbibliothek München - The White Ravens 2014）。慕尼克國際兒童圖書館　國際推薦的兒童圖書目錄2014（英文） 
《青蛙綠馬（中國・藏族民間故事）》中國原創繪本精品系列，繪：後藤仁　文：唐亞明，（ISBN 978-7-5597-2468-7）2022年3月，浙江少年兒童出版社・小活字（中國）出版。中國圖書對外推廣網（China Book International／CBI）　百班千人41期1年級共讀小學生經典課外讀物名師 推薦。
《彩虹的姑娘（花邊姐姐／中國・苗族民間故事）》，繪：後藤仁　文：寶迫典子，（ISBN 978-4-7764-1138-3）2024年7月，BL出版（日本國）出版。BL出版（日文）
後藤友香里

後藤友香里 ，係日本嘅一個女演員。

拍過嘅作品一覽
呢個表唔完整，歡迎加料。
後藤圭太

後藤圭太（1986年9月8號—）係日本足球員，司職後衞，效力松本山雅。
後藤太郎

後藤太郎（1969年12月24號—）係日本足球員，司職中場，效力過名古屋八鯨，市原JEF聯，及鳥棲砂岩。
後藤三知

後藤三知（1990年7月27號—）係日本足球員，踢前鋒，曾經喺2008～2014年間為日本女子足球代表隊出場7次，入咗2球。
後藤健二

後藤健二（粵拼：hau3 tang4 gin3 ji6；日文：後藤 健二(Gotō Kenji)；1967年9月22號—2015年1月31號）係日本嘅自由記者、紀錄片製作人同作家。日本東北地區宮城縣仙台市人。佢成日喺阿富汗、車臣同敘利亞等呢啲比較危險嘅衝突地區搞戰地報道，而且關注當地平民喺戰爭嗰陣點生活嘅，佢重出版過過同愛滋病影響非洲有關嘅書。而佢啲嘢成日喺NHK同朝日電視台等好多間日本媒體轉咗。
佢喺2015年1月31號喺敘利亞畀伊拉克和黎凡特伊斯蘭國成員當場殺咗。

死
後藤健二喺2014年10月去咗敘利亞試吓救佢老友——湯川遙菜，之後就冇嗮聯繫，佢喺幾個星期之後先至收到俾伊斯蘭國成員捉咗嘅E-mail。直到2015年1月20號，伊斯蘭國喺網站發咗部最新嘅短片話佢同湯川遙菜俾佢哋捉咗，要日本政府喺72個鐘內交2億美金先至有得畀返佢哋，唔係嘅話，佢哋兩條命仔都凍過水。就喺2015年1月31號，伊斯蘭國成員就當場話佢將湯川遙菜殺咗，原因係日本政府喺72個鐘內冇交2億美金畀伊斯蘭國成員。就喺嗰晚深夜，伊斯蘭國就發咗長1分鐘嘅短片話後藤健二已經死咗，而佢隔籬嘅幪面武裝分子講嘅係講英國地區嘅英文，話佢同之前殺咗湯川遙菜嘅「聖戰約翰」都係同一個人做嘅。
後藤大輝

後藤大輝（1996年6月14號—）係日本足球員，打守門員位置，效力北九州向日葵。
性姿勢

性姿勢（英文：sex position），泛指人性交嗰陣嘅姿勢。
性向認同

性向認同（英文：sexual identity）係指一個人對自己性取向嘅身份認同。
例如一個男人覺得「我係個異性戀者」，佢呢個諗法就係佢嘅性向認同，無論佢實際性向係點。
性工作者

性工作者有兩層意思：狹義嘅性工作者係指提供性服務來攞報酬嘅人，例如男妓同妓女；廣義嘅性工作者就包括埋喺鹹濕產業入面表演性行為嘅人，例如男性鹹濕演員同女性鹹濕演員。
性在有情

《性在有情》（英文：Come With Me），係香港無綫電視製作嘅時裝電視劇，由張兆輝同陳敏之領銜主演，監製文偉鴻。故仔用性做主題。
呢套劇喺2015年頭已經拍好，但到2016年中先喺myTV SUPER上架，2017年尾先到喺翡翠台播刪減版。
性愛打囉柚

性愛打囉柚（Erotic spanking）通常畀人當係BDSM行為，雙方可以獲得性滿足。
性奴

性奴，即係性奴隸，係指畀控制者強逼性交淫慾嘅奴隸，喺古代嘅貴族唔少都有，又或者打仗時俘虜敵方女人做性奴，喺現代就係性罪行。
性命出售

性命出售（日文：命売ります）係日本作家三島由紀夫喺1968年嘅一部小說。有別於「純文學」，呢一本係三島切腹自殺前兩年，最後一本「娛樂性」嘅長篇小說，寫出佢對生命同死亡嘅睇法。
故事係講主人翁山田羽仁男自殺不遂，於是喺報紙登咗一則廣告：「性命出售，任所用」，之後有國際秘密組織、神秘美女、甚至吸升鬼嚟買命，而山田對自己條命嘅睇法亦發生變化。
性工作者十日談

《性工作者十日談》（Whispers And Moans），係一套由邱禮濤執導嘅港產片，喺2007年5月17號公映，2007年3月28號喺第三十一屆香港國際電影節上映。
根據香港《電影檢查條例》，本片列為「只准18歲或以上人士入場觀看」（III）。

故事大要
故事主要描述社工Elsie（吳日言飾）喺夜總會推廣性工作者權益同考察過程嘅見聞，佢首先認為娼妓係唔適當同唔合時宜嘅稱呼，並嘗試組織，令社會對香港性工作有更適切同公平嘅了解。
喺十日嘅時間內，展示出從前喺香港大放異彩嘅情色事業時至今日已變成明日黃花，亦揭示出性工作者內部之間嘅矛盾、同態度上嘅分歧，例如家家厭倦從前喺寫字樓做秘書嘅苦悶、嫌棄做夜總會媽咪需要管理員工同埋保持營業額嘅壓力；Happy（陳葦庭飾）就仍然有所執着同夢想喺家鄉建立學校；Nana（蔣雅文飾）同Aida（董敏莉飾）就仍然活喺空虛之中；故事亦講述同性工作者作為弱勢群體孤苦無依嘅處境，例如Nana唔敢面對男朋友嘅親戚家人。
故事亦可以畀觀眾睇到性工作者嘅唔同面貌，分辨夜總會同一樓一鳳嘅唔同、男妓同包養。
性幻想

性幻想係人用腦想像某啲動作或者畫面嚟令到自己性興奮嘅行為，好多時都透過睇性感相甚至係鹹濕嘢引發，通常係夾埋自慰一齊做。
性取向

性取向簡稱性向（英文：sexual orientation），係指一個人喺情感、浪漫、性上對男性同女性有邊種型態嘅耐久吸引。

一般類別
建斯量表，由歐菲列·建斯、禾地爾·樸美萊、古禮德·馬田等人通過《人類男性嘅性行為》（1948年）同《人類女性嘅性行為》（1953年）兩篇論文建立同完善。
目前最常見嘅性取向分類包括：
異性戀：對異性產生性慾同埋/或者愛慕；
同性戀：對同性產生性慾同埋/或者愛慕；
男性向：對男性產生性慾同埋/或者愛慕；
女性向：對女性產生性慾同埋/或者愛慕；
雙性向：可能同時對同性或者異性產生性慾同埋/或者愛慕；
無性向‎：唔會或者好少對其他人產生性慾。
此外，更近代嘅分類重會包括「跨性別」，即係嗰啲認為自己內心嘅性別同自己嘅生物性別唔啱牙嘅人。
需要注意嘅係，以上嘅分類唔係非此即彼，而係有好多中間地帶嘅。根據歐菲列·建斯（Alfred Kinsey）等人建立嘅建斯量表，人嘅性向可以恁樣描述：
島葉

島葉（insular lobe，又有叫「insular cortex」）係大腦皮層嘅一部份，但係由表面好難睇到，因為佢摺起咗喺外側溝（將顳葉同額葉分開嗰條溝）裏面嚟。島葉俾人認為喺意識裏面扮演咗重要角色，亦都同情緒、感知、運動控制、自我認識、以及調節身體嘅穩態有關。
峽灣

峽灣係種地形，主要喺寒帶地區，由冰川侵蝕河谷後畀海水倒灌形成。
島袋美由利

島袋美由利 ，係日本嘅一個女藝人同埋配音員。
島谷瞳

島谷瞳（日文：島谷ひとみ，1980年9月4號—）係日本女歌手，1999年7月出道。
島貫純

島貫純（1988年8月7號—）係日本足球員，司職中場，效力過水戶蜀葵。